作者：杜
词牌/韵律：摸鱼儿

paragraphs: 放扁舟、万山环处，平铺碧浪千顷。
仙人怜我征尘久，借与梦游清枕。
风乍静。
望两岸群峰，倒浸玻璃影。
楼台相映。
更日薄烟轻，荷花似醉，飞鸟堕寒镜。
中都内，罗绮千街万井。
天教此地幽胜。
仇池仙伯今何在，堤柳几眠还醒。
君试问。
□此意、只今更有何人领。
功名未竟。
待学取鸱夷，仍携西子，来动五湖兴。